EkBass/fiwiki-20250220-pages-articles huggingface dataset:
Itävallan jalkapallomaajoukkue

Itävallan jalkapallomaajoukkue edustaa Itävaltaa kansainvälisissä jalkapallon maajoukkuekilpailuissa. Se toimii Itävallan jalkapalloliitto ÖFB:n (Österreichischer Fussball-Bund) alaisuudessa, joka on perustettu 1904. Joukkueen pelipaidan väri on punainen, housujen valkoinen ja sukkien myös valkoinen. Sen ensimmäinen peli ottelu oli vuonna 1902, jossa se voitti Unkarin 5–0. Itävalta on ollut mukana seitsemän kertaa MM-lopputurnauksessa, joissa sen suurin saavutus on pronssi 1954. Olympiahopeaa Itävalta saavutti Berliinissä 1936. Loppuottelussa se hävisi tuolloin Italialle. EM- lopputurnauksessa Itävalta on pelannut neljä kertaa. Heinäkuun 2023 Fifa- rankingissa Itävalta oli sijalla 29. == Menestys arvokilpailuissa == === MM- kilpailut === * 1930: Ei osallistunut * 1934: Neljäs * 1938: Selvisi, muttei osallistunut Anschlussin vuoksi ollen osa Saksan joukkuetta * 1950: Vetäytyi * 1954: Pronssia * 1958: 1. kierros * 1962: Vetäytyi * 1966–1974: Ei selviytynyt karsinnoista * 1978: 2. kierros * 1982: 2. kierros * 1986: Ei selviytynyt karsinnoista * 1990: 1. kierros * 1994: Ei selviytynyt karsinnoista * 1998: 1. kierros * 2002–2022: Ei selviytynyt karsinnoista === EM-kilpailut === * 1960–2004: Ei selviytynyt karsinnoista. * 2008: 1. kierros * 2012: Ei selviytynyt karsinnoista. * 2016: 1. kierros * 2020: Neljännesvälierät * 2024: Neljännesvälierät == Entisiä päävalmentajia == * 03/1964-10/1964 Béla Guttmann * 01/1985-11/1987 Branko Elsner * 01/1988-09/1990 Josef Hickersberger * 09/1990-10/1991 Alfred Riedl * 10/1991-11/1991 Dietmar Constantini * 01/1992-11/1992 Ernst Happel * 11/1992-11/1992 Dietmar Constantini * 01/1993-03/1999 Herbert Prohaska * 04/1999-11/2001 Otto Barić * 01/2002-09/2005 Hans Krankl * 09/2005-12/2005 Andreas Herzog * 01/2006-03/2009 Josef Hickersberger * 06/2008-03/2009 Karel Brückner * 03/2009-09/2011 Dietmar Constantini * 10/2011-12/2017 Marcel Koller * 01/2012-03/2022 Franco Foda == Lähteet == Luokka:Jalkapallomaajoukkueet Luokka:Itävallan jalkapallo
Kanna

Kanna voi tarkoittaa: *Kanna, Japanin maaseutukaupunki Gunman prefektuurissa *Kanna-kausi, japanilainen aikakausinimi vuosille 985–987 *kanna eli japanilainen höylä *Kanna Arihara (s. 1993), japanilainen näyttelijä ja laulaja *Kanna Hashimoto (s. 1999), japanilainen näyttelijä ja laulaja *kannat (Canna), yksisirkkaisiin kuuluva ruohovartisten kukkivien kasvien suku **kanna eli tarhakanna (Canna × generalis), sukuun kuuluva kasvilaji.
Cacophonous Records

Cacophonous Records on riippumaton brittiläinen levy-yhtiö, joka julkaisuissaan erikoistuu metallimusiikin synkempiin alagenreihin kuten black metaliin, death metaliin ja goottimetalliin. Yhtiö perustettiin vuonna 1993 ja tuli tunnetuksi julkaisemalla muun muassa Dimmu Borgirin, Cradle of Filthin, Sighin ja Bal-Sagothin varhaiset levytykset. == Merkittävät artistit (nykyiset ja entiset) == * Abyssos * Ancient Ceremony * Antestor * Bal-Sagoth * Blood Storm * Cradle of Filth * Deinonychus * Dimmu Borgir * Ebony Lake * Gehenna * NAOS * Primordial * Sigh * Scalplock * Twilight Ophera * Unsanctum * Vergelmer == Lähteet == == Aiheesta muualla == * Cacophonous Records Luokka:Brittiläiset levy-yhtiöt
Giovanni Maria Nanino

Giovanni Maria Nanino (1543/44 – 11. maaliskuuta 1607) oli italialainen myöhäisrenessanssin säveltäjä, laulaja ja musiikinopettaja. Hänen nuorempi veljensä Giovanni Bernardino Nanino oli myös muusikko. Nanino syntyi Tivolin kaupungissa ja toimi poikasopraanona tuomiokirkossa Viterbossa. 1560-luvulla hänen arvellaan opiskelleen Giovanni Pierluigi da Palestrinan johdolla Roomassa. Hän myös seurasi Palestrinaa maestro di cappellana. Vuodesta 1577 Nanino lauloi tenorina paavillisessa kuorossa. Hänen johdollaan opiskelivat muun muassa Felice Anerio, Antonio Cifra ja Gregorio Allegri. Nanino kuoli Roomassa. Nanino tunnetaan lähinnä madrigaaleistaan, joiden lisäksi hänen tuotantoonsa kuuluu esimerkiksi motetteja, valitusvirsiä, kaanoneita sekä hengellistä laulumusiikkia. Luokka:Italialaiset säveltäjät Luokka:Italialaiset laulajat Luokka:Renessanssisäveltäjät Luokka:1540-luvulla syntyneet Luokka:Vuonna 1607 kuolleet
Epperly

pienoiskuva|Indianapolis 500:n voittaja-auto 1957 ja 1958. Salih-Epperly oli yhdysvaltalainen kilpa-autovalmistaja, joka kilpaili Indianapolis 500 -kisoissa vuosina 1955 sekä 1957–60. Talli voitti kyseisen kisan kahdesti vuosina 1957–1958. == Formula 1 -saavutukset == Palkintosijat {| class="wikitable" style="font-size: 85%;" Nro Kilpailu Kuljettaja 1 Indianapolis 500 1957 Sam Hanks 2 Indianapolis 500 1957 Jim Rathmann 3 Indianapolis 500 1958 Jimmy Bryan 4 Indianapolis 500 1958 George Amick 5 Indianapolis 500 1960 Paul Goldsmith == Huomioita == ==Lähteet== == Aiheesta muualla == * Luokka:Yhdysvaltalaiset Formula 1 -tallit Luokka:Formula 1 -valmistajat
Pasadena (televisiosarja)

Pasadena on yhdysvaltalainen televisiosarja, joka esitettiin ensimmäisen kerran FOXilla syyskuusta marraskuuhun 2001. Sarjaa kuvattiin yhteensä 13 jaksoa, mutta vähäisten katsojalukujen vuoksi niistä esitettiin alun perin vain neljä. Sarja sai kuitenkin ylistystä kriitikoilta. Vuonna 2005 kaapelikanava SOAPnet esitti kaikki Pasadenan jaksot. Suomessa sarja esitettiin kokonaisuudessaan MTV3:lla kevään ja alkukesän 2002 aikana, jolloin se oli yksi kanavan katsotuimpia ulkomaisia ohjelmia.Finnpanel: tulokset huhtikuulta 2002 Sarjan loi Mike White. Diane Keaton oli yksi tuottajista. Pasadenan päähenkilö on Alison Lohmanin näyttelemä teini-ikäinen Lily McAllister, joka näkee tuntemattoman henkilön itsemurhan ja alkaa tutkia varakkaan perheensä salaisuuksia. Sarjan tapahtumat sijoittuvat Kaliforniaan. ==Lähteet== ==Aiheesta muualla== * Pasadena TV.com-sivustolla Luokka:2000-vuosikymmenen yhdysvaltalaiset draamasarjat Luokka:Foxin televisio-ohjelmat
STMicroelectronics

STMicroelectronics N.V. on ranskalais-italialainen puolijohdevalmistaja, jonka kotipaikka on Hollannissa, Schipholissa ja pääkonttori Sveitsissä, Geneven eteläpuolella Plan-les- Ouates’ssa.http://secfilings.nasdaq.com/edgar_conv_html%2f2016%2f03%2f16%2f0001193125-16-506926.html#FIS_COMPANY_INFORMATION STMicroelectronics N.V:n pörssidokumentti 16.3.2016 ST-ryhmä perustettiin kesäkuussa 1987 kahden puolijohdeyrityksen, Società Generale Semiconduttori (SGS) Microelettronica of Italy ja Thomson Semiconducteurs, ranskalaisen Thomsonin puolijohdehaaran yhdistyessä. Toukokuussa 1998 yritys muutti nimensä SGS-Thomson Microelectronics NV:stä muotoon STMicroelectronics. Samalla Thomson SA vetäytyi yrityksestä. SGS Microelettronica ja Thomson Semiconducteurs ovat puolijohdeteollisuusyrityksiksi pitkäikäisiä: * SGS Microelettronica-yritystä kutsuttiin aikaisemmin nimellä SGS-ATES (Aquila Tubi E Semiconduttori) ja se muodostettiin yhdistämällä 1972 Aziende Tecnica ed Elettronica del Sud (perustettu 1963) ja Società Generale Semiconduttori (perustanut Adriano Olivetti 1957). * Thomson Semiconducteurs luotiin 1982 yhdistämällä: **Puolijohdetoiminnot ranskalaisesta Thomsonista. **yhdysvaltalainen Mostek, jonka perusti 1969 Texas Instrumentsista lähtenyt ryhmä henkilöitä. **Silec, perustettu 1977. **Eurotechnique, perustettu 1979 Ranskan Rousset'ssa (Bouches-du-Rhône) ranskalaisen Saint-Gobainin ja yhdysvaltalaisen National Semiconductorin joint-venture-yrityksenä. **EFCIS, perustettu 1977. **SESCOSEM, perustettu 1969. Puolijohdeteollisuudeen yhdistymisprosessiin STMicroelectronics on vaikuttanut ostamalla useita alan yrityksiä, kuten: * 1989 hankittiin Thorn Emin omistama englantilainen yritys Inmos, joka tunnettiin transputeri-mikroprosessoreista. * 1994 hankittiin kanadalaisen Nortelin puolijohdetoiminnot. * 2002 ostettiin Alcatelin Microelectronics-divisioona, joka muiden pienempien hankintojen myötä, kuten englantilainen yritys Synad Ltd, auttoi yritystä laajentumaan langattomaan WLAN-markkinaan. Vuonna 2023 kerrottiin, että STMicroelectronics ja GlobalFoundries saavat 7,4 miljardia euroa EU:n rahoitusta Crollesiin Ranskaan rakennettavalle tehtaalle. Uusi laitos rakennetaan ST:n olemassa olevien läheisyyteen ja sen odotetaan olevan täysin käyttövalmis vuonna 2027. == Lähteet == Luokka:CAC 40 -indeksi Luokka:Euronext 100 -indeksi Luokka:Laitteistovalmistajat Luokka:Pörssiyhtiöt Luokka:Tietotekniikan tuotemerkit Luokka:Puolijohdevalmistajat Luokka:Italialaiset valtionyhtiöt Luokka:FTSE MIB -indeksi
Ruka Slalom

Ruka Slalom on kuusamolainen alppihiihtoseura. Yhdistyksen kotirinne on Ruka. Ruka Slalom -seuran tarkoituksena on edistää alppihiihto- ja freestyleharrastusta ja -urheilua toiminta-alueellaan, innostaa jäseniään ja muitakin henkilöitä toimimaan seuran päämäärien hyväksi. Yhdistyksen tunnetuin jäsen on alppihiihtäjä Kalle Palander. == Aiheesta muualla == * RukaSlalom Luokka:Suomalaiset hiihtoseurat Luokka:Kuusamolaiset urheiluseurat Luokka:Ruka
Pasadena

Pasadena voi tarkoittaa ainakin seuraavia: * Pasadena, kaupunki Kaliforniassa, Yhdysvalloissa * Pasadena, kaupunki Texasissa, Yhdysvalloissa * Pasadena, yhdysvaltalainen televisiosarja vuodelta 2001 * USS Pasadena (SSN-752), Yhdysvaltain laivaston ydinsukellusvene.
Pierre Turgeon

Pierre Turgeon (s. 28. elokuuta 1969 Rouynd Noranda, Kanada) on ammattilaisuransa lopettanut kanadanranskalainen ammattilaisjääkiekkoilija. Turgeon pelasi Buffalo Sabresissa, New York Islandersissa, Montreal Canadiensissa, St. Louis Bluesissa, Dallas Starsissa ja Colorado Avalanchessa. Pierren isoveli Sylvain oli myös NHL-pelaaja. Turgeon oli nuorempana myös lahjakas baseball-pelaaja, mutta teini-iässä hän valitsi jääkiekkouran. Turgeon lopetti 1 294 NHL-runkosarjaottelua käsittäneen uransa syyskuussa 2007. Hän piti uransa kohokohtina tilaisuutta, jossa Montreal Forum suljettiin vuonna 1996 ja sitä, kun hän saavutti urallaan 500 maalia. Vuonna 2023 Turgeon valittiin Hockey Hall of Fameen. == Tilastot == 1985–86 Kanada Kansainv. 11 2 4 6 2 – – – – – 1985–86 Granby Bisons QMJHL 69 47 67 114 31 – – – – – 1986–87 Granby Bisons QMJHL 58 69 85 154 8 7 9 6 15 15 JMM 6 3 0 3 2 1987–88 Buffalo Sabres NHL 76 14 28 42 34 6 4 3 7 4 1988–89 Buffalo Sabres NHL 80 34 54 88 26 5 3 5 8 2 1989–90 Buffalo Sabres NHL 80 40 66 106 29 6 2 4 6 2 1990–91 Buffalo Sabres NHL 78 32 47 79 26 6 3 1 4 6 1991–92 Buffalo Sabres NHL 8 2 6 8 4 – – – – – 1991–92 New York Islanders NHL 69 38 49 87 16 – – – – – 1992–93 New York Islanders NHL 83 58 74 132 26 11 6 7 13 0 1993–94 New York Islanders NHL 69 38 56 94 18 4 0 1 1 0 1994–95 New York Islanders NHL 34 13 14 27 10 – – – – – 1994–95 Montreal Canadiens NHL 15 11 9 20 4 – – – – – 1995–96 Montreal Canadiens NHL 80 38 58 96 44 6 2 4 6 2 1996–97 Montreal Canadiens NHL 9 1 10 11 2 – – – – – 1996–97 St. Louis Blues NHL 69 25 49 74 12 5 1 1 2 2 1997–98 St. Louis Blues NHL 60 22 46 68 24 10 4 4 8 2 1998–99 St. Louis Blues NHL 67 31 34 65 36 13 4 9 13 6 1999–00 St. Louis Blues NHL 52 26 40 66 8 7 0 7 7 0 2000–01 St. Louis Blues NHL 79 30 52 82 37 15 5 10 15 2 2001–02 Dallas Stars NHL 66 15 32 47 16 – – – – – 2002–03 Dallas Stars NHL 65 12 30 42 18 5 0 1 1 0 2003–04 Dallas Stars NHL 76 15 25 40 20 5 1 3 4 2 2005–06 Colorado Avalanche NHL 62 16 30 46 32 5 0 2 2 6 2006–07 Colorado Avalanche NHL 17 4 3 7 10 – – – – – NHL yhteensä 1294 515 812 1327 452 109 35 62 97 36 == Katso myös == * Luettelo 1000 tehopistettä saavuttaneista NHL-pelaajista * Luettelo 500 NHL- maalia tehneistä pelaajista ==Lähteet== * ===Viitteet=== == Aiheesta muualla == * Luokka:Kanadalaiset jääkiekkoilijat Luokka:Lady Byng Memorial Trophy -voittajat Luokka:Buffalo Sabresin varaamat pelaajat Luokka:Vuonna 1969 syntyneet Luokka:Elävät henkilöt
Jimmy Bryan

James Ernest "Jimmy" Bryan (28. tammikuuta 1926 – 19. kesäkuuta 1960) oli yhdysvaltalainen kilpa-autokuljettaja, joka voitti Indianapolis 500 -kilpailun vuonna 1958. Hän kuoli onnettomuuden jälkeen Langhorne Speedwayn radalla 19. kesäkuuta vuonna 1960, samana päivänä kuin kaksi kuljettajaa kuolivat Belgian Grand Prix'ssa, tehden päivästä yhden traagisimman moottoriurheilun historiassa. ==Kunnianosoitukset== Bryan on usean moottoriurheilun kunniagallerian jäsen, muun muassa * National Sprint Car Hall of Fame (1994) * Motorsports Hall of Fame of America (1999) * International Motorsports Hall of Fame (2001) ==Lähteet== Luokka:Yhdysvaltalaiset Formula 1 -kuljettajat Luokka:Moottoriurheilussa surmansa saaneet kuljettajat Luokka:Vuonna 1926 syntyneet Luokka:Vuonna 1960 kuolleet
Kuumekouristus

Kuumekouristus on tila, jossa kuumeisella potilaalla esiintyy kouristuskohtauksia. Arvioidaan, että lapsista 2–5 % kärsii vaivasta.https://web.archive.org/web/20100711055759/http://www.sairaslapsi.com/frame.cfm/cms/id=549/sprog=4/grp=2/menu=1/ Tyypillisintä kuumekouristus on lapsilla, joiden ikä vaihtelee puolesta vuodesta viiteen vuoteen. Kohtaus menee yleensä ohi alle viidessä minuutissa. Tavalliset kuumekouristuskohtaukset eivät ole vaarallisia, mutta komplikoituneet voivat kestää jopa yli puoli tuntia. Komplikoitunut kuumekouristuskohtaus on vahingollinen ja saattaa jättää potilaan esimerkiksi osittain halvaantuneeksi. Noin kaksi kolmasosaa kuumekouristustapauksista on tavallisia ja vaarattomia.http://www.terveyskirjasto.fi/terveyskirjasto/tk.koti?p_osio=100&p;_artikkeli=dlk00438 Osalla lapsista on tavallista suurempi alttius kuumekouristeluun. Kolmanneksella potilaista kohtaus toistuu uudelleen kuumeen yhteydessä. Yleensä kuumekouristusta ei esiinny yli 6-vuotiailla. Kuumekouristuksen ei ole voitu osoittaa altistavan epilepsialle.https://web.archive.org/web/20050404191008/http://infektiofoorumi.fi/kysy/keskushermosto.html Kuumekouristus voi olla merkki useista infektioista, kuten flunssasta, välikorvantulehduksesta tai nielutulehduksesta, harvemmin mm. vakavasta aivokuumeesta tai aivokalvontulehduksesta. Kuumekouristuksen aiheuttaa yleensä ruumiinlämpötilan nopea nousu eikä niinkään lämpötilan poikkeuksellinen korkeus. == Lähteet == Luokka:Sairaudet
Macintosh Classic II

Macintosh Classic II on Applen 21. lokakuuta 1991 julkaisema tietokone. Macintosh SE/30:n korvannut laite tunnettiin myös nimellä Performa 200. Muiden Macintosh Classic -mallien tavoin koneen keskusyksikkö ja näyttölaite oli koteloitu yhteen, mutta arkkitehtuuriltaan laite muistutti enemmän Macintosh LC -mallia. Macintosh Classic II -tietokoneiden tuotanto lakkautettiin 13. syyskuuta 1993 ja Apple lakkautti niiden tukipalvelut 1. tammikuuta 1998.Macintosh Classic II: Technical Specifications, Apple.com . Luettu 9. helmikuuta 2007. ==Tekniset tiedot== * 16 MHz:n Motorola 68030 -suoritin * Motorola 68882 -liukulukusuoritin (lisävaruste) * 512 kt:n ROM-muisti * 2 Mt:n keskusmuisti, laajennettavissa 10 Mt:een saakka (100 ns 30-pin SIMM) * 9" mustavalkoinen CRT-näyttö, resoluutio 512 x 342 pikseliä * 8-bittinen 22 kHz:n mono äänikanava * 40 tai 80 Mt:n kiintolevy (SCSI) * 1,4 Mt:n kaksipuolinen levykeasema * käyttöjärjestelmä System 6.0.8L – System 7.6.1 ===Liitännät=== * 2 ADB-porttia hiirelle ja näppäimistölle * 2 mini-DIN-8 RS-422-sarjaporttia * DB-25 SCSI-liitäntä * DB-19-liitin ulkoiselle levykeasemalle * 3,5 mm:n mikrofoni- ja kuulokeliitännät ==Kuvagalleria== Macintosh Classic II takaa. Keskeytys- ja uudelleenkäynnistyspainikkeet. Näppäimistö. Hiiri. ==Lähteet== ==Aiheesta muualla== * Laitteistokuvaus Applen sivuilla * Macintosh Classic II Apple-history.comissa Luokka:Applen tietokoneet
Rasmussenin aivokuume

Rasmussenin aivokuume on aivoissa esiintyvä keskushermostoa vaurioittava tulehdussairaus. Tyypillisesti tautia esiintyy alle 10-vuotiailla lapsilla mutta harvinaisempana myös nuoruusikäisillä ja aikuisilla. Rasmussenin aivokuumeessa potilaan aivokalvot vaurioituvat pahoin ja hänen kehityksensä taantuu. Sairastuneella esiintyy epileptisiä kohtauksia ja toisinaan toispuolinen halvaus tai sokeutuminen. Rasmussenin aivokuume kuvattiin ensimmäistä kertaa vuonna 1958. Sairautta voidaan hoitaa esimerkiksi kirurgisesti, mutta epilepsialääkkeet eivät yleensä auta kohtauksiin. Rasmussenin aivokuume aiheuttaa monesti ongelmia puheessa. Sairaus etenee vaivihkaa ja vammauttaa potilaan useimmiten vakavasti. Kyseessä on erittäin harvinainen enkefaliitti, johon arvioidaan sairastuvan yhden ihmisen 500 000–1 000 000:sta. == Lähteet == Luokka:Neurologiset sairaudet Luokka:Tulehdukset
Brian Campbell

Brian Wesley Campbell (s. 23. toukokuuta 1979 Strathroy, Ontario) on uransa lopettanut kanadalainen jääkiekkoilija. ==Peliura== Campbell pelasi junioriuransa OHL-joukkueessa Ottawa 67’s ja teki puolustajille korkeita pistemääriä. Buffalo Sabres varasi hänet NHL:ään vuoden 1997 varaustilaisuuden kuudennella kierroksella numerolla 156. Brian pelasi seuraavan kauden junioreissa, mutta hän pelasi myös kaksi pudotuspeliottelua Sabresin farmijoukkue Rochester Americansissa. Seuraavan kauden Campbell aloitti farmissa, mutta pelasi myös 12 NHL-ottelua. Myös seuraava kausi kului Campbellilta pääasiassa farmissa Americansissa. Kaudella 2001–2002 Campbell pelasi jo 29 NHL-ottelua, mutta osa kaudesta meni farmissa. Brian sai ensi kertaa vakiopaikan NHL:stä kaudella 2002–2003, jolloin hän pelasi liigassa koko kauden ajan. Tuolloin Campbell ei kuitenkaan vielä saanut vakiinnutettua kovin suurta roolia joukkueesta. Kaudella 2004–2005 astui voimaan työsulku, ja Brian lähti pelaamaan Eurooppaan. Seura oli Jokerit. Campbell toi Jokereille taitoa ja luisteluvoimaa puolustukseen. Campbell voitti Jokereissa hopeaa, ja oli yksi joukkueen tärkeimmistä pelaajista. Työsulku päättyi ja kaudella 2005–2006 Brian teki läpimurron NHL:n eliittiin kehittyen yhdeksi NHL:n parhaista kiekollisista puolustajista. Kausilla 2006–2007 ja 2007–2008 hänet valittiin NHL:n tähdistöotteluun. Helmikuussa 2008 NHL:n siirtorajan viimeisenä päivänä Campbell kaupattiin San Jose Sharksiin vaihdossa Steve Bernieriin ja ensimmäisen kierroksen varausvuoroon. Buffalo antoi vielä Sharksille seitsemännen kierroksen varausvuoron. Kesällä 2008 Campbell teki sopimuksen Chicago Blackhawksin kanssa ns. vapaana agenttina. Campbell pelasi Chicagossa kolme kautta ja voitti kaudella 2009–2010 Stanley Cup -mestaruuden. Kauden 2010–2011 jälkeen hänet myytiin Florida Panthersiin. Campbell suostui purkamaan kauppaamisen estävän sopimuspykälän vaihtokauppaa varten. Chicago sai vaihdossa hyökkääjä Rostislav Oleszin. ==Lähteet== * * === Viitteet === == Aiheesta muualla == Luokka:Kanadalaiset jääkiekkoilijat Luokka:Lady Byng Memorial Trophy -voittajat Luokka:Buffalo Sabresin varaamat pelaajat Luokka:Vuonna 1979 syntyneet Luokka:Elävät henkilöt
IMEC

IMEC (Interuniversity Microelectronics Centre) on eurooppalaisen puolijohdeteollisuuden yhteinen tutkimuslaitos, joka sijaitsee Leuvenin lähistöllä Belgiassa. Vuonna 2005 on avattu osasto Alankomaissa (IMEC-NL) yhteistyössä TNO:n (Netherlands Organisation for Applied Scientific Research) kanssa. IMEC keskittyy seuraavan sukupolven elektroniikan tutkimukseen noin 3-10 vuotta ennen teollisuuden tarvetta. IMECin organisaatiossa on noin 1,400 henkeä. IMECin perusti Prof. Roger Van Overstraeten 1984 voittoa tavoittelemattomana organisaationa Leuven Katolisen yliopiston yhteyteen ja sillä on valvova johtoryhmä, jossa ovat mukana teollisuuden edustajat, yliopistojen edustajat ja Flanderin hallinnon edustajat. Kesäkuussa 1999 professori Gilbert Declerck tuli Roger Van Overstraetenin seuraajaksi laitoksen johtajaksi. ==Päätutkimuskohteita== * CMOS-pohjainen nanoelektroniikka * Nanoteknologia ja CMOS-tekniikan jälkeinen nanoelektroniikka * Ohutkalvorakenteiden karakterisointi, luotettavuus ja mallinnus * Multi-moodi multimedia (M4) tekniikka * Langattomien autonomisten lähettimien sovellukset * Aurinkokennot * Kehittyneet mikropiirien pakkaus ja liitostekniikat * Vähän kuluttuvat mikropiirit perustuen III-V Materiaaleihin (GaN, GaAs...) * Bioelektroniikka and Neuroproteesit * Orgaaninen elektroniikka * RF laitteet ja tekniikka * Suunnittelu metodiikka ja tekniikka koskien EDA (Electronic design automation) sovelluksia. ==Aiheesta muualla== *IMEC *IMEC-NL Luokka:Puolijohteet Luokka:Tekniikan tutkimuslaitokset
Kantatie 44

Kantatie 44 on Sastamalan Kiikasta Kauhajoen Aronkylään kulkeva kantatie. Tien pituus on 150 kilometriä. Tie on kokonaisuudessaan kaksikaistainen ja laadultaan vaihteleva. ==Reitti== *Sastamala (vt 12) **Kiikka (st 249) **Kiikoinen (vt 11) *Pori (st 257) **Lavia (st 259) *Kankaanpää **Kankaanpää (vt 23) ***(st 270) **Honkajoki (st 664) *Kauhajoki **Kauhajärvi (st 274) **Kauhajoki (st 663) **Aronkylä (kt 67) ==Historiaa== Kiikan ja Kauhajoen välinen tie on rakennettu useassa osassa ja vaiheessa vuosikymmenten saatossa. Muutaman kilometrin pituinen yhdystie nykyiseltä valtatie 12:lta Kiikan kirkonkylään rakennettiin jo 1960-luvun alussa. Varsinkin Kiikan ja Kiikoisten välinen tie oli 1980-luvun lopulle saakka kapeaa ja mutkaista soratietä ja tämä osuus rakennettiinkin käytännössä kokonaan uudelleen. Myös Kiikoisten ja Kankaanpään välillä tie siirtyi uudelleen rakennettaessa monin paikoin sivuun entisestä reitistä. Kiikan ja Kankaanpään välinen seututie 258 muutettiin kantatieksi 44 vuoden 1996 tienumerouudistuksessa. Honkajoen ohikulkutie valmistui 90-luvun lopulla. Vuosituhannen vaihteessa myös seututiet 271 ja 669 muutettiin osaksi kantatietä 44. Valtatien 23 liittymä Kankaanpäässä on muutettu 2000-luvun puolivälissä kiertoliittymäksi. == Lähteet == ==Aiheesta muualla== *Matti Grönroosin sivu kantatiestä 44 44 Luokka:Sastamalan liikenne Luokka:Porin liikenne Luokka:Kankaanpään liikenne Luokka:Honkajoen liikenne Luokka:Kauhajoen liikenne
Kungsportsavenyn

thumb|Kungsportsavenyn. Kungsportsavenyn, lyhennetään usein Avenyn, on Ruotsin toiseksi suurimman kaupungin, Göteborgin pääkatu. Se luotiin 1860- ja 1870-luvulla, kansainvälisen kaupunkisuunnittelukilpailun tuloksena. Katu on noin yhden kilometrin pituinen, ja se muistuttaa monin tavoin Pariisin Champs- Élysées'ta. Luokka:Göteborgin kadut Luokka:Göteborg
Gerberat

Gerberat (Gerbera) on asterikasvien heimoon kuuluva suku, johon kuuluu noin 25 lajia. Niiden luontainen levinneisyysalue kattaa Afrikan, Madagaskarin, trooppisen Aasian ja Etelä-Amerikan.Gerbera Hybrida University of Helsinki Yleensä viljellään Etelä-Afrikasta kotoisin olevaa lajia Gerbera jamesonii tai sen ja Gerbera viridifolian välistä hybridiä.Gerbera jamesonii Adlam South Africa National Biodiversity Institute Gerbera on suosittu leikkokukkana ja ruukkukasvina. Ruukkugerberaa kastellaan kerralla paljon ja annetaan mullan kuivahtaa kasteluiden välillä. Kesällä lannoitetaan joka viikko. Gerbera ei viihdy hyvin sisätiloissa, koska se vaatii runsaasti valoa kukkiakseen. Gerbera kukkii koko kesän ulkona, ja sisällä vain pienen hetken. Kasvin voi tuoda talvehtimaan viileään paikkaan, mutta usein siihen on kesän aikana iskenyt niin paljon tuholaisia, että se kannattaa heittää pois. == Risteymiä == * gerbera eli sädelatva (Gerbera × cantabrigiensis (G. jamesonii × G. viridifolia)) == Lähteet == == Aiheesta muualla == *Kassu – Kasvien suomenkieliset nimet: Gerberat (Gerbera) *United States Department of Agriculture (USDA): Gerbera *Flora of China: Gerbera Luokka:Asterikasvit
Ihotulehdus

Ihotulehdus syntyy, kun haavojen tai muiden ihovaurioiden kautta ihon sisään pääsee bakteereja. Joskus tulehdus paranee itsestään, ja vakavammatkin tulehdukset saadaan hoidettua antibioottikuurilla. Ihotulehdus ilmenee ihon turvotuksena, haavaumina, punoituksena tai ihottumana. ==Aiheesta muualla== *Haavautuva ihotulehdus, Terveyskirjasto.fi Luokka:Ihotaudit
Kantatie 53

Kantatie 53 on Hämeenlinnan Tuuloksesta Padasjoelle kulkeva kantatie. Tien pituus on 47 kilometriä. Tie on valtatien 10 jatke valtatielle 24. ==Reitti ja yhteydet== * Hämeenlinna **Tuulos (vt10, vt 12) * Padasjoki **Auttoinen **Padasjoki (vt 24) ==Historiaa== Vuoden 1938 tienumerointijärjestelmässä kantatie 53 oli Lohjanharjun ja Tammisaaren välinen maantie. Myöhemmin tietä jatkettiin niin, että pisimmillään se ulottui Mäntsälästä Hankoon. Vuoden 1996 tienumerouudistuksesta tie muutettiin valtatieksi 25. Nykyinen kantatie 53 on osittain valtatien 4 ensimmäistä linjausta. Kun valtatie 4 siirrettiin kulkemaan Lahden kautta, jäi vanha tie maantieksi. Tuuloksen ja Padasjoen välisestä tiestä tehtiin kantatie 53 vuonna 1996. Muutos tehtiin jo muutamaa kuukautta ennen Mäntsälän ja Hangon välisen tien muuttamista valtatieksi, joten Suomessa oli hetken aikaa kaksi kantatietä 53. Tuuloksen kohdalle rakennettiin kiertoliittymä kesällä 2009 osana Pohjoisten huoltoasema-alueen liikennejärjestelyjä. ==Tiehankkeita== Kantatien 53 ja valtatien 24 liittymä Padasjoella tullaan rakentamaan tulevaisuudessa eritasoliittymäksi. ==Lähteet== * * ==Aiheesta muualla== *Matti Grönroosin sivu kantatiestä 53 53 Luokka:Hämeenlinnan liikenne Luokka:Padasjoen liikenne
Älvsborgin silta

Älvsborgin silta () on Götajoen ylittävä riippusilta Göteborgissa Ruotsin länsirannikolla. Se yhdistää kaupungin pohjoisen ja eteläisen osan. Sillan vihki käyttöön 8. marraskuuta 1966 silloinen viestintäministeri Olof Palme. Sillan rakentaminen alkoi vuonna 1963, sen suunnittelija on Sven Olof Asplund. Silta on kokonaispituudeltaan 933 metriä, sen pääjänne on 417 metriä ja kannen leveys 28,1 metriä. Teräsbetoniset pylonit kohoavat noin 90 metrin korkeuteen. Silta maalattiin vihreäksi Göteborgin isännöimien vuoden 1995 yleisurheilun MM-kilpailujen kunniaksi. Maalausurakka aloitettiin vuonna 1993, ja maalaukseen käytettiin noin 36 000 litraa maalia. == Lähteet == == Aiheesta muualla == Luokka:Ruotsin tieliikennesillat Luokka:Riippusillat Luokka:Göteborgin rakennukset ja rakennelmat Luokka:Göteborgin liikenne
Korvike

Korvike tarkoittaa erilaisten asioiden korvaajaa, korvaamansa asian tilalla käytettävää. Nimitystä on käytetty erityisesti pula-aikoina, jolloin ulkomailta tuotavia tai muuten vaikeasti saatavia tuotteita on korvattu helpommin saatavilla. Kahvi korvattiin osittain tai kokonaan sikurilla tai paahdetulla viljalla. Paperia on käytetty korvaamaan kangasta. Suomessa käytettiin talvella 1941-42 paperia mattojen, patja-, verho- ja huonekalukankaiden sekä jalkineiden vuorimateriaalien valmistukseen tekstiilitehtaissa.Utrio & Utrio 1994, 112 Leipäviljan perinteinen korvike oli Suomessa pettu. Suomen 1940-luvun pula-aikana korvikkeista ja niiden käytöstä annettiin ohjeita kirjoissa, lehdissä ja mm. Martta-järjestön tilaisuuksissa. ==Kahvin korvike== Sota-aikana ja sen jälkeen sanaa korvike käytettiin erityisesti kahvin korvikkeista. Suomessa vuonna 1941 kauppaan tullut kahvin korvike oli pääasiassa valmistettu rukiista, ohrasta, lantusta ja voikukan juuresta, mutta sisälsi myös noin 25 prosenttia aitoa kahvia. Vuonna 1942 tuli käyttöön myös kahvin vastike, joka ei sisältänyt aitoa kahvia lainkaan.Peura & Peura 2001, 39 Vastike sisälsi 85 % viljaa lopun ollessa sokerijuurikasta ja sikuria.Utrio & Utrio 1994, 88 Kahvin puute ylläpiti salakuljetusta. Suomeen tuotiin salaa Ruotsista sikäläistä kahvinkorviketta, jonka tuotenimi oli Mabou. Sitä välitti erityisesti haaparantalainen kauppias Erik (Erkki) Innala; hänet tunnettiinkin lisänimellä Mabou-Erkki.Peura & Peura 2001, 47 ==Korvikevoi== Korvikevoita valmistettiin siten, että osa voista korvattiin muilla ainesosilla, kuten jauhoilla ja maidolla. Korvaavina osina käytettiin myös kananmunaa ja perunasosetta.Utrio & Utrio 1994, 230-231 Munavoita käytetään edelleenkin yleisesti karjalanpiirakoiden kanssa. Korvikevoin ohjeita sisältyi esimerkiksi vuonna 1943 julkaistuun, kansanhuoltoministeriön tiedotustoimiston päällikkö Untamo Utrion toimittamaan kirjaan Pois pula, pois puute: keinot ja korvikkeet käyttöön.Utrio, Untamo (toim.) Pois pula pois puute ks. myös Utrio & Utrio 1994, 215-303 ==Korvikealkoholi== Korvikealkoholilla tarkoitetaan etyylialkoholia sisältävien, ei nautittavaksi tarkoitettujen aineiden käyttöä päihtymistarkoituksessa. Korvikealkoholi on siis alkoholijuoman korviketta. Pula hyödykkeistä ja erilaisten korvikkeiden ilmaantuminen ärsytti kansalaisia. Tätä ilmentää Matti Jurva säveltämällään ja sanoittamallaan kappaleella Lauluke, eli laulun korvike (1934), joka ottaa kantaa myös kielen muuttumiseen. Siinä mm. todetaan: "Kaikki on nyt vastiketta, soossikin on kastiketta." ==Lähteet== * * * * Skannattu versio ===Viitteet=== == Aiheesta muualla == * Matti Jurvan ”Lauluke, eli laulun korvike” (1934) Wikiaineistossa Luokka:Kotitalous
Terence Tao

Terence Chi-Shen Tao (s. 17. heinäkuuta 1975 Adelaide, Australia) on australialais-amerikkalainen matemaatikko. Hän työskentelee muun muassa osittaisdifferentiaaliyhtälöiden, kombinatoriikan ja analyyttisen lukuteorian parissa. Tao on tällä hetkellä UCLA:n matematiikan professori.Terence Tao: The ”Mozart of Math”. Hän sai lukuteorian tutkimuksistaan matematiikan arvostetuimman palkinnon, Fieldsin mitalin, elokuussa 2006.IMU Prizes 2006 . Vain kuukausi myöhemmin, syyskuussa 2006, hän sai MacArthur Fellowship -palkinnon. Nykyään Tao asuu vaimonsa ja lapsensa kanssa Los Angelesissa, Yhdysvalloissa. == Perhetausta, lapsuus, nuoruus ja opinnot == Taon molemmat vanhemmat ovat ensimmäisen sukupolven maahanmuuttajia Hongkongista Australiaan. Hänen isänsä Tao Xiangguo on lastentautilääkäri ja äitinsä on entinen matematiikan opettaja. Terence Taon isä kertoi lehdistölle, että kahden vuoden iässä Terence yritti opettaa perhejuhlan aikana muutamia viisivuotiaita laskemaan numeropalikkoja käyttämällä. Lisäksi isä kertoi, että Tao puhuu kantoninkiinaa, mutta ei kirjoita kiinaksi. Terence Tao osoitti matemaattisen lahjakkuutensa jo nuorena. Hän suoritti yliopisto-opintoja jo yhdeksän vuoden iässä. Hän on toinen niistä kahdesta lapsesta, jotka ovat saaneet Johns Hopkinsin Study of Exceptional Talent -ohjelmassa vähintään 700 pistettä SAT:n matematiikkatestissä kahdeksanvuotiaana. Hänen tuloksensa oli 760.Gross, M: Radical acceleration in Australia: Terence Tao . Vuosina 1986, 1987 ja 1988 Tao oli nuorin osallistuja Kansainvälisissä matematiikkaolympialaisissa. Hän osallistui olympialaisiin ensi kertaa kymmenvuotiaana ja voitti pronssia 1986, hopeaa 1987 ja kultaa 1988. Hän voitti kultamitalin juuri täytettyään 13 vuotta ja on toistaiseksi olympialaisten nuorin kultamitalisti. 14-vuotiaana Tao liittyi Research Science Instituteiin. Hän suoritti kandidaatin ja maisterin tutkinnon 17-vuotiaana Flindersin yliopistossa Garth Gaudryn ohjauksessa. Vuonna 1992 hän sai Fulbright-stipendin aloittaakseen jatko-opinnot Yhdysvalloissa. Vuosina 1992–1996 Tao oli jatko-opiskelijana Princetonin yliopistossa ohjaajanaan Elias Stein. Tao väitteli tohtoriksi 20-vuotiaana.Cauchi, Stephen: It’s prime time as numbers man Tao tops his Field. The Age 23.8.2006. Samana vuonna hän alkoi työskennellä Kalifornian yliopistossa. == Lähteet == Luokka:Australialaiset matemaatikot Luokka:Fieldsin mitalistit Luokka:Vuonna 1975 syntyneet Luokka:Elävät henkilöt
Beckholmsbron

Beckholmsbron () on Tukholman keskustassa sijaitseva puinen silta, joka yhdistää Djurgårdenin ja Beckholmenin saaret. Se rakennettiin alun perin vuosina 1848–1858, mutta useiden korjaustöiden jälkeen se päätettiin vuonna 1922 rakentaa kokonaan uudelleen. Silta on Tukholman säilyneistä puisista silloista ainoa, jota edelleen käyttävät myös raskaat kulkuneuvot. Tukholman kaupunginmuseo on luokitellut sillan historialliseksi monumentiksi. Nykyinen nimi virallistettiin vuonna 1961. Luokka:Tukholman sillat Luokka:Puusillat Luokka:Ruotsin tieliikennesillat
Kantatie 56

thumb|Kantatie 56 Jämsänkoskella Kantatie 56 on Jämsästä Mänttään kulkeva kantatie. Tien pituus on 38 kilometriä. Tie oli varsin kapea ja mutkainen, mutta vuosina 2013-14 sitä parannettiin merkittävästi noin 30 kilometrin matkalla eli lähes koko pituudeltaan. Tien päällysrakennetta stabiloitiin ja routivia kohtia korjattiin teräsverkoilla. Tien poikkileikkausta levennettiin noin kaksi metriä ja jyrkimpiä mutkia oikaistiin. Koko tiejakso myös päällystettiin uudelleen ja uusittiin kaksi kapeaa ja huonokuntoista siltaa. Mustalahden alueella Mäntässä rakennettiin uutta kevyen liikenteen väylää noin 2,5 kilometriä ja uusittiin tievalaistus. Hanke maksoi noin 7 miljoonaa euroa ja se paransi merkittävästi erityisesti raskaan liikenteen ajo-olosuhteita ja liikenneturvallisuutta.https://www.ely- keskus.fi/web/ely/-/kantatien-56-parannustyot-valilla-jamsa-mantta- valmistuivat-keski-suomen-ely-keskus- ==Reitti== * Jämsä (vt 9 E63, vt 24, st 604, st 343) * Mänttä-Vilppula (kt 58, st 347) ==Historiaa== Vuoden 1938 tienumerointijärjestelmässä kantatie 56 oli tie Hämeenlinnasta Toijalan kautta Tampereelle. Alkuperäinen kantatie 56 on sittemmin lakkautettu valtateiden 3 ja 9 muutosten yhteydessä. Alkuperäisen kantatien 56 linjaus on pääpiirteissään sama kuin nykyisellä Hämeenlinnan ja Tampereen välisellä moottoritiellä. Nykyinen kantatie 56 syntyi vuoden 1996 tienumerouudistuksessa, kun entiset maantiet 347 ja 603 muutettiin kantatieksi. == Lähteet == ==Aiheesta muualla== *Matti Grönroosin sivu kantatiestä 56 56 Luokka:Mänttä Luokka:Jämsänkoski Luokka:Jämsän liikenne
Djurgårdsbron

Djurgårdsbron (Djurgårdenin silta) on Tukholman keskustassa sijaitseva silta, joka yhdistää Djurgårdenin saaren mantereeseen Östermalmin kaupunginosan kohdalla. Silta toimii Narvavägenin eteläisenä jatkeena ja alkaa Strandvägeniltä. Silta rakennettiin Tukholman isännöimää vuoden 1897 suurta taide- ja teollisuusnäyttelyä varten ja se valmistui 1896.Fredric Bedoire: Stockholms byggnader: Arkitektur och stadsbild, s. 304–305. Norstedts, Tukholma 2012. Sillan suunnitteli arkkitehti Erik Josephson ja sen rakennutti insinööri Carl Fraenell. Silta on koristeltu Rolf Adlersparren veistämillä neljää skandinaavisen mytologian jumalaa esittävillä patsailla, jotka seisovat korkeiden graniittipylväiden päällä. Sillan pohjoispäässä ovat Heimdall ja Frigg, eteläpäässä Freija ja Thor.Djurgårdsbron Stockholmskällan, Tukholman kaupunki. Viitattu 25.10.2014. Saaren ajoneuvoliikennettä rajoitetaan kesäaikaan sulkemalla silta moottoriajoneuvoilta busseja, takseja ja saaren asukkaita lukuun ottamatta. Vuonna 2018 siltaa on suljettu viikonloppuisin ja tiistai-iltaisin, jolloin saarelta kuvataan Allsång på Skansen -tv-ohjelma. ==Lähteet== Luokka:Djurgården Luokka:Tukholman sillat Luokka:Holvisillat Luokka:Ruotsin tieliikennesillat
Miki Roqué

Miguel ”Miki” Roqué Farrero (8. heinäkuuta 1988 Tremp, Lleidan maakunta, Espanja – 24. kesäkuuta 2012) oli espanjalainen jalkapalloilija, hän oli pelipaikaltaan puolustaja. Roqué pelasi juniorina Lleidassa, josta hän siirtyi englantilaiseen Liverpooliin kesällä 2005. Hän oli voittamassa nuorten FA Cupia kaudella 2005–2006. Debyyttinsä Liverpoolin edustusjoukkueessa hän teki 5. joulukuuta 2006 Mestarien liigan ottelussa turkkilaista Galatasarayta vastaan. Vuosina 2007–2009 hän pelasi lainalla Oldham Athleticissä, Xerezissä ja Cartagenassa. Liverpoolin vapautettua Roquén kesällä 2009 hän siirtyi Real Betisiin. Roque kuoli kesäkuussa 2012 lantiosyöpään.https://archive.is/20120722223147/http://www.clickliverpool.com/sport/liverpool- fc/1216478-former-liverpool-fc-defender-miki-roque-dies-at-the-age-of-23.html == Lähteet == == Aiheesta muualla == * Miki Roquén tilastot BDFutbol- sivustolla Luokka:Espanjalaiset jalkapalloilijat Luokka:Katalonialaiset jalkapalloilijat Luokka:Vuonna 1988 syntyneet Luokka:Vuonna 2012 kuolleet
Ancient Leaves

__NOTOC__ Ancient Leaves on amerikkalaisen ambient-muusikko Michael Stearnsin toinen sooloalbumi ja hänen ensimmäinen LP-levyllä julkaistu albuminsa. Levyllä on mukana kantele sekä gregoniaanista kirkkolaulua. == Lähteet == * http://www.michaelstearns.com/1977-1987.html#Ancient%20Leaves Luokka:Vuoden 1978 albumit Luokka:Michael Stearnsin albumit Luokka:Ambient-albumit
Torben Ulrich

Torben Ulrich (4. lokakuuta 1928 Tanska – 20. joulukuuta 2023) oli tanskalainen tennispelaaja, kirjailija, muusikko, journalisti, taiteilija, elokuvaohjaaja ja Metallican perustajajäsenen rumpali Lars Ulrichin isä. ==Tennis== Ulrich pelasi tennistä 1940-luvun loppupuolelta 1970-luvulle ja Tennis Grand Masters tourilla hän pelasi 1970- ja 1980-luvuilla. Vuonna 1976 hän oli rankingissa paras senior-pelaaja. Ulrichin paras sijoitus maailmanlistalla oli 96:s sija, jonka hän saavutti lokakuussa 1973. == Lähteet == == Aiheesta muualla == *Torben Ulrich Official Website *Torben Ulrich's Davis Cup results Luokka:Tanskalaiset tennispelaajat Luokka:Tanskalaiset kirjailijat Luokka:Tanskalaiset muusikot Luokka:Tanskalaiset elokuvaohjaajat Luokka:Vuonna 1928 syntyneet Luokka:Vuonna 2023 kuolleet
Beckholmen

thumb|300px|Beckholmen ilmasta vuonna 2012. Saaren poikki kulkeva allas kuuluu 1920-luvulla rakennettuun GV-telakkaan. Beckholmen on pienehkö saari Ruotsin pääkaupungin Tukholman keskustassa, Djurgårdenin saaren eteläpuolella. Beckholmsbron-silta yhdistää Beckholmenin Djurgårdeniin. Saari on näytellyt historiansa aikana suurta roolia Tukholman merenkulkuteollisuudessa. 1900-luvulla se oli vuosikymmeniä Ruotsin merivoimien hallinnassa. Nykyisin Beckholmen on suojeltua aluetta, osa kansallista kaupunkipuistoa ja luokiteltu historialliseksi monumentiksi. Saaren nimi (”Pikisaari”) tulee vuonna 1633 perustetusta pienkeittämöstä, jossa keitettiin piestä laivanvalmistuksessa tarvittavaa tervaa. Sitä ennen saari tunnettiin nimellä Biskopsholmen (”Piispansaari”). Kuningatar Kristiina lahjoitti 1600-luvun puolivälissä saaren kruunulta Tukholman kaupungille. Myöhemmin saarella harjoitettiin pitkään tervan varastointia ja käsittelyä. Saaren rakennuksista vanhin on vuonna 1690 valmistunut vanha tervamestarin virkatupa, jonka alkuperäinen versio tosin tuhoutui tulipalossa 1723.Varvsön Beckholmen Stockholms Sjögård. Viitattu 3.10.2014. Se rakennettiin uudelleen 1725.Fredric Bedoire: Stockholms byggnader: Arkitektur och stadsbild, s. 218. Norstedts, Tukholma 2012. Ruotsin tervakauppa kuihtui Suomen menettämisen jälkeen 1800-luvun alkupuolella, joten vuonna 1848 Ruotsin tukkukauppiaiden seura hankki Beckholmenin haltuunsa ja rakennutti sinne 1850 kaksi laivatelakkaa sekä laivaveistämön. Saaren keskelle rakennettiin 1871 Axel Kumlienin suunnittelema telakkamestarin asuinhuvila. Tukholman kaupunki osti koko saaren vuonna 1918 ja myi sen Ruotsin merivoimille. Merivoimat rakennutti 1920-luvun puolivälissä aiempien telakoiden rinnalle kuningas Kustaa V:n mukaan nimetyn niin sanotun GV- telakan. GV-telakan telakka-allas on pidentämisen jälkeen 197 metriä pitkä. Sitä vuokrattiin myöhemmin aina 1980-luvun puoliväliin asti Finnboda Varv -laivanrakennusyhtiölle. Telakkatoiminta jatkuu saarella edelleen. Koko saari on ollut vuodesta 1995 osa Tukholman kansallista kaupunkipuistoa. Beckholmenin nähtävyyksiin kuuluvat myös kirahvien näköisiksi maalatut satamanosturit, jotka siirrettiin saarelle 1988 Hammarbyn satamasta. ==Lähteet== ==Aiheesta muualla== Luokka:Djurgården Luokka:Tukholman saaret
Vastike

Vastike voi tarkoittaa: # korvausta tai hyvitystä jostakin edusta tai oikeudesta #* Esimerkiksi maksettava vuokra on vastike saadusta käyttöoikeudesta esineeseen tai asuntoon. # yhtiövastiketta, joka on asunto- osakeyhtiössä osakkeenomistajan suorittama maksu, jolla katetaan yhtiön menot # alkuperäisen aineen tai esineen korvaavaa asiaa, katso korvike #* äidinmaitoa korvaava ravintovalmiste, äidinmaidonkorvike # osituksessa tapahtuvaa korvausta puolisolle, katso vastike (ositus).
Viimeinen syksy

Viimeinen syksy on suomalaisen rockyhtye Pelle Miljoona & 1980:n syksyllä 1979 julkaistu toinen albumi ja Pelle Miljoonan kolmas. Ennen levyä julkaistiin singlet "Lanka palaa" / "Intiaanikesä" (joka ei ole levyllä) ja "Tahdon rakastella sinua" / "Viimeinen syksy (jukebox)". Levyn varsinainen hitti oli "Tahdon rakastella sinua", Tumppi Varosen laulama Ari Taskisen sävellys ja sanoitus. Sen levytti myöhemmin mm. Taiska. Albumin kaksi puolta ovat selkeästi erottuvia kokonaisuuksia. Pelle Miljoona laulaa ja on sanoittanut kaikki A-puolen laulut, mutta B-puoli on soundeiltaan Problems?-henkinen, ja sen neljä ensimmäistä kappaletta laulaakin Tumppi Varonen. 1980 tarjoaa kokonaisuuteen uusia värejä mm. hienoisia jazz-sävyjä. Levyn kannessa oli ensimmäisessä painoksessa yhtyeen nimenä pelkästään 1980, mutta albumin myöhemmissä painoksissa on käytetty yhtyeen pitempää nimeä. Levyn rummut ja basso äänitettiin Finnvox-ykkösstudiolla ja kitarat sekä laulu Finnscandia- kakkosstudiolla, jossa levy myös miksattiin. Pelle Miljoona voitti Soundi- lehden lukija-äänestyksessä vuoden 1979 säveltäjä/sanoittaja-sarjan. Viimeinen syksy -albumin jälkeen yhtyeeltä ilmestyi livealbumi Näyttämökuvia, joka oli äänitetty yhtyeen viimeiseltä keikalla Tavastialla 17. joulukuuta 1979. Pelle Miljoona & 1980:n kitaristi Stefan Piesnack erotettiin yhtyeestä juuri ennen Viimeinen syksy -levynjulkaisutilaisuutta. Tässä levynjulkaisutilaisuudessa laulaja Matti "Makke" Fagerholm (joka myöhemmin tunnetaan paremmin nimellä Michael Monroe) ja kitaristi Nasse Stenfors (taiteilijanimenä 'Nasty Suicide' Hanoi Rocks -aikoina) perustivat Hanoi Rocksin Stefan Piesnackin kanssa. Seuraava Pelle Miljoonan yhtye oli Pelle Miljoona Oy. == Kappalelista == A-puoli # # # # # # B-puoli # * # # # # # == Levyllä soittavat == * Pelle Miljoona – laulu, rummut * Rubberduck Jones – kitara * Stefan Piesnack – kitara * Ari Taskinen – bassokitara * Tumppi Varonen – rummut, laulu == Kirjallisuutta == * Luokka:Pelle Miljoonan albumit Luokka:Vuoden 1979 albumit Luokka:Suomalaiset punkalbumit
Sileä lihaskudos

Sileä lihaskudos () on lihaskudosta, joka muodostaa ruumiin painosta noin kolme prosenttia. Sileällä lihaskudoksella on suuri merkitys sisäelinten toiminnalle. Sileää lihaskudosta on onttojen putkimaisten ja pussimaisten elinten kuten verisuonten, hengitysteiden, ruoansulatuskanavan, virtsateiden ja sukuelinten ympärillä. Ihon pienet karvankohottajalihakset muodostuvat sileästä lihaskudoksesta. Myös silmissä on sileää lihaskudosta. Sydämen ympärillä sileän lihaskudoksen sijasta on poikkijuovaista sydänlihaskudosta. Sileän lihaskudoksen toiminta on tahdosta riippumaton. ==Rakenne== Verrattuna monitumaisiin jättiläismäisiin poikkijuovaisiin lihassoluihin, sileät lihassolut muistuttavat paljon enemmän muiden kudosten soluja sekä kooltaan että rakenteeltaan. Sileä lihaskudos koostuu tavallisesti sukkulamaisista 0,02–0,5 mm pitkistä ja 3–10 µm:n paksuista poikkijuovattomista soluista, joissa on yksi tuma keskellä solua. Sileät lihassolut ovat uusiutumiskykyisiä. Sileissäkin lihassoluissa on aktiinia ja myosiinia, mutta ne eivät ole järjestyneet filamenteiksi ja sarkomeereiksi. Epäsäännöllisen järjestyksen ansiosta sileä lihas pystyy supistumaan tehokkaasti laajalla pituusalueella. Se on tärkeää, koska monien onttojen elinten tilavuus vaihtelee erittäin paljon. Niiden on supistuttava, vaikka ne olisivat äärimmilleen venyneitäkin. Kun sileä lihaskudos supistaa onttoa sisäelintä, voi sisäelimen paine palauttaa sileän lihaksen takaisin alkuperäiseen pituuteensa supistuksen jälkeen. ==Toiminta== Sileät lihassolut, kuten poikkijuovaisetkin, supistuvat aktiini- ja myosiinisäikeiden liukuessa toistensa lomaan. Sileän lihaskudoksen toiminta ei ole tahdonalaista vaan tahdosta riippumatonta autonomisen hermoston säätelemää. Välittäjäaineina toimivat ainakin asetyylikoliini ja noradrenaliini. Suurin osa sileistä lihaksista supistuu spontaanisti myös ilman hermoimpulssia (esimerkiksi suolen seinämän lihassyyt). Myös hormoneilla on vaikutusta sileän lihaksen ärsytyskynnykseen ja supistumiseen. Sileän lihaksen supistus alkaa ja päättyy paljon hitaammin kuin poikkijuovaisen. Yksittäinen lihasnykäys saattaa kestää useita satoja millisekunteja. Sileät lihakset ovat väsymättömiä ja ne toimivat koko ajan vaihtelevalla teholla. ==Tehtäviä== Sileät lihakset muun muassa kuljettavat ravintoaineita ruoansulatuskanavassa, tyhjentävät virtsarakon, osallistuvat keuhkojen ilmavirtaukseen, kohottavat ihokarvoja ja säätelevät verisuonten läpimittaa, silmän mustuaisen muotoa sekä katseen kohdistusta. ==Katso myös== *Luurankolihas *Sydänlihas ==Lähteet== * * Luokka:Lihakset Luokka:Histologia
Charge-oireyhtymä

Charge-oireyhtymä () on vuonna 1979 kuvattu oireisto, jonka arvioitu esiintymistiheys on noin 1/12 000.Kehitysvammahuollon tietopankki: charge- oireyhtymä Sairaus on yleisempi naisilla kuin miehillä. Charge-nimi on muodostettu oireiston tyypillisiä piirteitä kuvaavien englannin sanojen alkukirjaimista. Charge-oireyhtymän keskeisiä piirteitä ovat silmän kolobooma, kuulovaurio, kehitysvammaisuus, synnynnäinen sydänvika, nenänieluaukon umpeuma sekä epämuodostumat mm. sukupuolielinten alueella. Joskus oireyhtymä aiheuttaa munuaisvaurioita, tasapaino-ongelmia, keskushermostomuutoksia ja harvoin silmättömyyttä. Nenänieluaukon umpeutuminen voi olla oireyhtymän kanssa syntyneelle vaarallista. Silmähalkiot johtavat toisinaan heikentyneeseen näkökykyyn. Potilaat ovat useimmiten myös kuulovammaisia, ja charge-oireyhtymä onkin yleisimpiä synnynnäisen kuurosokeuden syitä.Kuurosokeat.fi: Tietoa kuurosokeudesta Oireissa on myös yksilöllistä vaihtelua.Akuutin arkisto 14.11.2006: Elämäniloa charge-oireyhtymästä huolimatta On arvioitu, että charge-yhdistelmävammaa potee Pohjoismaissa yhteensä parisensataa ihmistä.Pohjoismainen charge-konferenssi 2006 Suomessa ei ole Charge- potilasjärjestöä. == Lähteet == == Aiheesta muualla == * * Luokka:Oireyhtymät
Arvinger

Arvinger on norjalainen viikinkimetalliyhtye, jonka varsinaiset jäsenet ovat laulaja-sanoittaja Djerv sekä muista soittimista vastaava Hauk. Arvingerissa on vieraillut muutama sessiomuusikko sen jälkeen kun yhtye perustettiin vuonna 2001. Aluksi yhtye julkaisi kotistudiollaan äänittämiä kappaleitaan MP3.Com- sivulla, mutta niiden saavutettua merkittävää suosiota, julkaisivat he pian esikoisalbuminsa Helgards Fall (2002). __NOTOC__ ==Jäsenet== *Hauk – kitara, basso, rummut ja kosketinsoittimet *Djerv – laulu, sanoitukset ===Sessiomuusikot=== *Ronny Tegner (Pagan's Mind) – kosketinsoittimet *Lillian Eilevtjønn – naislaulu *Elsie Myrland – naislaulu *Ingrid Askvik – viulu ==Diskografia== * * * ==Aiheesta muualla== * Arvingerin kotisivut * * (epävirallinen) Luokka:Norjalaiset black metal -yhtyeet Luokka:Kristilliset metalliyhtyeet
Anthony Gardner

Anthony Gardner (s. 18. syyskuuta 1980 Stafford, Englanti) on englantilainen jalkapalloilija, joka pelasi 1998–2014 kestäneellä ammattilaisseuraurallaan 144 ottelua Englannin Valioliigassa ja 100 ottelua Englannin mestaruussarjassa. Yhtenä Valioliigan nopeimpana pelaajana tunnettu Gardner aloitti uransa Port Valessa vuonna 1998. Kahden Vale-kauden aikana hän teki neljä maalia pelaamassaan 41:ssä ottelussa. Tammikuussa 2000 Gardner siirtyi Tottenhamiin. Reservien kautta edustusjoukkueeseen noussut staffordilainen pelasi debyyttiottelunsa maaliskuussa 2001 Derby Countya vastaan. Polvivamma piti Gardnerin loppukauden sivussa. Syyskuussa 2002 Gardner teki ensimmäisen maalinsa ”Spurs”-paidassa tekemällä maalin 3–2-voitto-ottelussa paikallisvastustaja West Ham Unitedia vastaan. Kesällä 2008 Garner siirtyi pysyvällä sopimuksella Hull Cityyn Tottenhamista. Sieltä hänet lainattiin elokuussa 2010 Crystal Palaceen, missä hän pelasi myös kauden 2011–2012. Viimeiset kaksi kauttaan 2012–2014 Gardner pelasi Sheffield Wednesday FC:n riveissä. == Lähteet == Luokka:Englantilaiset jalkapalloilijat Luokka:Vuonna 1980 syntyneet Luokka:Elävät henkilöt
Macintosh Color Classic II

Macintosh Color Classic II on Applen 31. lokakuuta 1993 julkaisema tietokone. Laitetta myytiin vain Kanadassa, Euroopassa ja Aasiassa ja se perustui Macintosh Color Classic-tietokoneeseen. Ensimmäiseen Color Classiciin verrattuna Color Classic II sisälsi kehittyneemmän, Macintosh LC III -mallisen emolevyn ja 33 MHz:n suorittimen. Myöhemmin laitetta myytiin myös nimellä Performa 275Macintosh Color Classic II, Apple-history.com . Luettu 9. helmikuuta 2007.. Laitteiden tuotanto lakkautettiin 1. syyskuuta 1995. ==Tekniset tiedot== * 33 MHz:n Motorola 68030 -suoritin ja 68882 -liukulukusuoritin * 4 Mt:n keskusmuisti, laajennettavissa 36 Mt:een saakka (80 ns 72-pin SIMM) * 10" värillinen CRT-näyttö, resoluutio 512 x 384 pikseliä * 80 tai 160 Mt:n kiintolevy * käyttöjärjestelmä System 7.1 – 7.6.1 ==Lähteet== ==Aiheesta muualla== * Power Colour Classic site , Color Classic -verkkoyhteisö * Colour Classic FAQ * Color Classic II Low End Macissa * Macintosh Color Classic II Specs Everymac.comissa * Color Classic Forever * Macintosh Color Classic II:n tekniset tiedot Apple.comissa Luokka:Applen tietokoneet en:Macintosh Color Classic#Color Classic II
Merirosvoradio (televisiosarja)

Merirosvoradio oli vuosina 1974–1976 esitetty suomalainen tv-komediasarja, jossa parodioitiin Suomen silloisia medioita. Sarjaa tuotti TV1:n Viihdetoimitus. Ohjaajina toimivat Pertsa Reponen ja Vesa Nuotio. Päätehtävissä nähtiin Heikki Kinnunen, Leo Lastumäki, Petra Frey, Pekka Laiho, Erkki Liikanen, Risto Mäkelä, Esko Roine ja Leena Uotila. ==Lähteet== == Aiheesta muualla == *Merirosvoradio parodioi kattavasti koko mediakenttää Luokka:Suomalaiset komediasarjat Luokka:1970-luvun televisiosarjat Luokka:Yle TV1:n televisio-ohjelmat